cyanic-selkie/wikianc huggingface dataset:
Legio X Gemina
In Judea
Im Joa 132 is de zwoate und lezde grosse Revoitn fu de Judn geng de römische Besozung ausbrocha. Unta da Fiarung fum Simon bar Kochba is 60 Joa noch n easchdn grossn jidischn Aufschdaund, bai dem de Röma zan Schlus Jerusalem earowat haum und auf de Ruinen a römische Schdod grindd haum, wida a Rebeljon ausbrocha. Da Auslesa woan schrenge römische Gsez, de geng de Dradizionen fu de Judn gricht woan. Obwoi da Aufschdaund am Aufaung recht eafoigreich woa und de Judn Jerusalem zruk earowat haum und 50 aundane Schdet in Judea bsezt haum, hod s ned laung dauat bis de Röma mid eanara grossn Milideamocht zruk schlong. Unta de Legionen de fia den Griag zaum zong woan san, woan a Obdailungen fu da X Gemina. Soichane Hüfsdrupn, de waid weg fum Hauptquartia fu ana Legion kempft haum, hod ma Vexillationes gnend.
Da Bar-Kochba-Aufschdaund is 135 nidagschlong woan und da Simon bar Kochba söwa is dabai um s Lem kema. Vexillations-Obdailungen fu da X Gemina woan owa waida im Ostn und woan zum Baischbü baim Griag fum Lucius Verus geng de Partha im Joa 162 dabai.
An da Deana
Im Joa 190 noch Grisdus wiad da Septimus Severus fum Kaisa Commodus zan Genaral fu de Donaulegionen gmocht. Nochdem da Commodus gschdoam is und in Rom den sei kuazzeidiga Nochfoiga Pertinax 193 eamoadet woan is, haum de Donaulegionen in Septimus Severus ois Kaisa ausgruafn und des a mid am Marsch auf Rom duachgsezt. Fü fu de Legionea fu da X Gemina wean auf des aufi in Rom Praetoriana, des woa de Elitedrupn de direkt in Kaisa untaschdaundn is.
Im 3. Joahundat
Bai de faschidanen Mochtkempf im 3. Joahundat untaschdüzt de Legio X Gemina faschidane Kaisa und griagt auf des aufi an Haufn Eanditl wia zan Baischbü Antoniniana (duachn Caracalla oda Elagabalus), Gordiana (fum Kaisa Gordianus III), Deciana (fum Kaisa Decius), Floriana (fum Kaisa Florianus) und Cariniana (fum Kaisa Carinus). Soichane Ditl wean maistns ned laung fawent und waund da jewailige Kaisa gschdoam woa, hod ma a den Bainaum wida blaim lossn.
End fum Remischn Reich
D Legio X Gemina woa bis zum End fum Römischn Reich in Vindobona schdazioniad, owa neta nu in ana reduziadn Gress. A Tei fu da Decima Gemina woa im Magister Militum per Orientem zuadailt und woa im Ostn fum Reich schdazioniad. Dea Tei dea nu in Panonien blim is woa untam Komando fum Dux Pannoniae primae et Norici ripensis, oiso in Genaral fia Westungarn und Donau-Noricum. Maunche Hisdoarika glaum desweng a, das de X Gemina im 5. Joahundat eha in Arrabona, im heiting Györ in Westungarn, schdazioniad woa, ois wia in Vindobona. Danoch faliad si auf jedn Foi de Schbua fu da X Gemina und in da Zeid fum Severin fu Noricum, dea 482 in Favianis in Nidaestareich gschdoam is, hod s koane oaganisiadn remischnDrupn an da Donaugrenz mea gem.
Målsryd
Målsryd is a Ort (Tätort) in da schwedischn Provinz Västra Götalands län und da historischn Provinz Västergötland. Da Ort liegt in da Gmoa Borås, uma nein Kilometa sidöstli des Haptorts da Gmoa, da Stod Borås. Ursprüngli fiahte da Riksväg 27 zwischn Växjö und Göteborg duachn Ort, mittlaweij gibts fia Målsryd undn Nochboaort Gånghester a Umfohrung.
Dietrich von Homburg
Dietrich von Homburg († Feba 1225) woar vo 1223 bis 1225 Bischof vo Wiazburg.
Dietrich von Homburg hod ausm Gschlecht vo de Herrn vo Homburg ob der Wern obgstommt, de aa kuazfristig de Erbmarschäje vom Hochstift Wiazburg woan. Sei kuaze Omtszei is eihgrohmt in de Regentschoft vo Lobdeburgan.
406
Des is a Iwablick iwas Joar 406.
121 v. Kr.
Des is a Iwablick iwas Joar 121 v. Kr..
Ken Livingstone
Kenneth („Ken“) Robert Livingstone (* 17. Juni 1945 z Lambeth, London) is a britischa Politika. Er wor vo 2000 bis 2008 Buagamoasta vo London (Mayor of London). Davua wor a vo 1981 bis 1986 Vorsitzenda vom Greater London Council und vo 1987 bis 2001 Obgeordneta vom Woikroas Brent East im Untahaus. Sei Spitznom is „Red Ken“ (Roda Ken), afgrund vo seina linkn Politik. Er is oane vo de schuillansdn politischn Persenlichkeit vo England.
Sandhof (Insingen)
Sandhof is a Ortstei vo da Gmoa Insingen im Landkroas Ansbach in Middlfrankn.
Sint Maarten (Begriffsklearung)
Sint Maarten stähd fia:
Pomarolo
Pomarolo is a italienische Gmoa (comune) mid Eihwohna (Stond: ) in da Provinz Trient in Trentino-Sidtirol. De Gmoa liegd uma 13 Kilometa sidsidwestli vo Trient im Vallagarina. Die Etsch bildet die südöstliche Gemeindegrenze.
Gschicht
De strategisch ginstige Log lossd vamutn, doss de Gengd scho in da remischn Antike bsiedld woa. As friahare Doaf om Etsch is 1136 duach Lothar III. zastead worn. Zeidweis duach de Republik Venedig bsetzd, is de Ortschoft eaneit 1508 duach Maximilian I. zastead worn.
Wiatschoft und Vakeah
Duch de Gmoa fiahd de Autostrada A22 vo Modena zan Brennaposs.
Hösbach-Bahnhof
Hösbach-Bahnhof oda oft nua Bohnhof gnennt, is a Tei vom Makt Hösbach im bayerischn Landkroas Aschaffenburg mid 1096 Eihwohna (Stond: 31. Dezemba 2011).
Log
Des Pforrdoaf liegt auf an da Stootsstroß 2307 zwischn Hösbach und Keilberg. Zua Oschlussstej on de BAB 3 im Nordwestn sans 500 m. Aschaffenburg liegt uma 3,5 km westli. Hösbach-Bahnhof is offiziej koa Ortstei vo da Gmoa und befindt se auf da Gemarkung vom Kernort.
Gschicht
Am 1. August 1881 hod da easchte Zug im außahoib vo Hösbach auf freim Fejd liegadn Bohnhof ghoitn. Ea is Ausgongspunkt fias easchte Hösbacher Industriegebiet worn. Im Joar 1900 hod ma im Bohnhofsviatl a Schui baut. 1909 is a 3,4 km long Drohtseijbohn zum Stoabruch in Rottenberg earicht worn. Währnd um an Bohnhof de Gewerbegebaide stenga, befindn se sidli davo de Wohnhaisa.
Aston Martin
1914 haum da Lionel Martin und da Robert Bamford Aston Martin grünt. Duachn Easchtn Wödkriag und wegn zweng Göd san de easchtn Autos eascht nein Joa späda kemma. Aston Martin mischt a im Autorennspuat mid, bsondas erfoigreich sans oiwei ba de 24 Stundn Rennen in LeMans.
Arrondissement Tours
As Arrondissement Tours is a Vawoitungseihheit van franzesischn Département Indre-et-Loire in da Region Centre-Val de Loire. Haptort (Präfektua) is Tours.
Es bstähd aus 14 Kantone und 54 Gmoana.
Gmoana
De Gmoana van Arrondissement Tours san:
Neioadnung vo de Arrondissements 2017
Duach die Neioadnung vo de Arrondissements im Joar 2017 san aus'm Arrondissement Tours de 34 Gmoana: Ambillou, Beaumont-Louestault, Braye-sur-Maulne, Brèches, Bueil-en-Touraine, Cerelles, Channay-sur-Lathan, Charentilly, Château-la-Vallière, Chemillé-sur-Dême, Couesmes, Courcelles-de-Touraine, Épeigné-sur-Dême, Lublé, Marcilly-sur-Maulne, Marray, Neuillé-Pont-Pierre, Neuvy-le-Roi, Pernay, Rillé, Rouziers-de-Touraine, Saint-Antoine-du-Rocher, Saint-Aubin-le-Dépeint, Saint-Christophe-sur-le-Nais, Saint-Laurent-de-Lin, Saint-Paterne-Racan, Saint-Roch, Savigné-sur-Lathan, Semblançay, Sonzay, Souvigné, Villebourg und Villiers-au-Bouin am Arrondissement Chinon und de 46 Gmoana: Amboise, Athée-sur-Cher, Autrèche, Auzouer-en-Touraine, Bléré, Cangey, Céré-la-Ronde, Chargé, Château-Renault, Chenonceaux, Chisseaux, Cigogné, Civray-de-Touraine, Cormery, Courçay, Crotelles, Dame-Marie-les-Bois, Dierre, Épeigné-les-Bois, Francueil, La Croix-en-Touraine, La Ferrière, Le Boulay, Les Hermites, Limeray, Lussault-sur-Loire, Luzillé, Monthodon, Montreuil-en-Touraine, Morand, Mosnes, Nazelles-Négron, Neuillé-le-Lierre, Neuville-sur-Brenne, Noizay, Nouzilly, Pocé-sur-Cisse, Saint-Laurent-en-Gâtines, Saint-Martin-le-Beau, Saint-Nicolas-des-Motets, Saint-Ouen-les-Vignes, Saint-Règle, Saunay, Souvigny-de-Touraine, Sublaines und Villedômer am Arrondissement Loches zuagwiesn worn.
Dofia hom aus'm Arrondissement Chinon de eff Gmoana: Azay-le-Rideau, Bréhémont, Cheillé, La Chapelle-aux-Naux, Lignières-de-Touraine, Rigny-Ussé, Rivarennes, Saché, Sainte-Catherine-de-Fierbois, Thilouze, Vallères und Villaines-les-Rochers zan Arrondissement Tours gwexld.
Toulouse
Toulouse is de Haptstod vo da Region Midi-Pyrénées und Vawoitungssitz vom Département Haute-Garonne. Im Middloita wors Haptstod vo da Region Okzitanien. Bis zua Franzesischn Revolution wors offizielle Haptstod vo da historischn Provinz Languedoc.
Wiatschofd
In da Stod gibts Luftfahrt (Airbus)- und Raumfahrtindustrie, Maschinenbau, Eisen- und Textilindustrie und dazua a grouß Handls- und Vakeaszentrum.
Camas County, Idaho
Camas County is a Beziak im Bundesstoot Idaho in da USA. Da Beziak hod 1.117 Eihwohna. Da Sitz vo da Vawoitung is Fairfield.
Bistum Mainz
Des Bistum Mainz is a Diezese vo da remisch-katholischn Kiach in Deitschland und gheat zua Obarheinischn Kirchnprovinz.
Organisation
De Diezese umfosst via Regiona :
Nochboadiezesn
Nochboadiezesn im Uahzoagasinn im Noadn ofongnd san Bistum Fulda, Bistum Wiazburg, Erzbistum Freiburg, Bistum Speyer, Bistum Trier und Bistum Limburg.
Hans Kloepfer
Hans Kloepfer (* 18. August 1867 in z'Eibiswold, † 27. Juni 1944 in Keflach) woar a estreichischa Doukta und Versldichta, den de Leit wegn seine Vers, dei er in weststeirisch gschriebm hot sehr megn hom.
Er is in Eibiswold in de Schul gongan, hot donn in Graz de Matura gmocht. Oftn is a Orzt wurn. Hot de Ordination vom Vota in Eibiswold ibernomman und hot nebnher scho immer gschriebm. eitlani va seini sochn san druckt worn. Leida is a oba in de Dreißgajohr dem Hitler aufgsessn und hot iam mächtig verehrt. er hot ihm sogor a gedichtl gschriebm. Des wiss`n de Leit heit kaum mehr. In Eibiswold gibts heit no a Kloepfermuseum.
Maioff
Seitn 15. Joarhundad wean a Leidln Maioffn gnennt, de wo nua mit offanan Mai doschtenga und goffn. Do draus is aa da Schpruch entschtandn: Maioffn fei hoidn, wo moant "mit offan Mai a weng deppad dreischaugn".
AC Mailand
Da AC Mailand is a italienischa Fuaßboiklub, dea in da Serie A spüd. Milan, wia da Vaein a gnannt wird, is a Klub aus Mailand. Er gheat zua de besten Vaeine vo da Wejd.
Stadion
De Hoamat fo Milan is as Giuseppe-Meazza-Stadion in Mailand. Des Stadion hod a Kapazitet fo 80.018 Platzln und gheat da Stod Mailand. Milan nutzt des Stadion gemoasam mit Inter Mailand.
Woihsprengl
A Woihsprengl (dt.: Wahlsprengel) is de kloansde Vawoitungseihheit, de's östareichische Woihrecht voasiagd, und entsprichd oam Woihbeziak in ondan Stootn.
In gressan Gmoana soi de Untateiung vo de Woihkroas in Woihsprengl an Woihvoagong ealeichdan. Dobei richdd se de Gress va Woihsprengl on da eawoatdn Ozoih vo Wehja pro Stund. In Gmoana mid weid ausanonda liengdn Ortstei soi di Untateiung in Woihsprengl an Weg van Wehja zan Woihlokoi vakiazn.
Sturmibibl
D Sturmibibl ist ayn Bibl, dö wo dyr Hell Sepp aus Troosburg 1998e ausherbrungen haat. Er haat s naach n heilignen Sturmi, yn n eerstn Abt von n Klooster z Fulda gnennt. Gschribn ist s in dyr Bairischn Buechspraach. De sel ist ainstails ayn Schreibweis von n Bairischn, wo allsamt Bairn yso deuttn künnend, däß ayn Ieds sein aigne Mundart einhinlösn kan.
Sandared
Sandared is a Ort (tätort) in da Gmoa Borås und liegt uma zehn Kilometa außahoib des Stodzentrums vo Borås. Da Ort in da schwedischn Provinz Västra Götalands län und da historischn Provinz Västergötland is duach seine Spoatvaeine Sandareds IF (Fuaßbaoi) und Sandareds TK (Tennis) bekonnt.
In Sandared liegt a Grundschui und a weitafiahnde Schui, a Bibliothek, a Schwimmbod, a Bank, a Kindadogesstättn und a Spoathoi. Sandared liegt am Viaredssjön unds gibt im Ort a Vüzoi vo Bodesträndn.
Städt in Laos
Des is a Listn vo de Städt in Laos.
Da Weiwatausch
Da Weiwatausch, dt. der Frauentausch, is a Gschicht vom owaöstareichischn Mundoatdichta Josef Krempl (11. Feba 1862 bis 4. Aprü 1914). Es is Ane vo Mera ausm Biachl Studien aus dem oberösterreichischen Volksleben; Dritte Folge. Des Biachl is eascht noch seim Tod, 1922 beim Valog Pirngruber in Linz aussakema.
Da Weiwatausch
In an Sunnda noch da Friahmeß sitzn da Seppbaua und da Hiasmoa mid eahnane Weiwa gean beim Bauhnwiatn drent. Des is scho a so da Brauh va eahna, den wauns in an söchan Tog ned eahna bschtimmts Gschnoatl und eahn Böckn hättn, wa ned Sunnda, sogns.
Nau guad, weus scho a oids Heakemma is, sans hoid vua viazehn Tog ah higaunga und haum se eana gwenlige Schteakung gnumma. De zwoa Weiwa san oiweu besa ausschaugad wuan dabei, obwoihs eh koa ungsunde Foab ghobd hom. Owa na, des hoaße Gschnoatl hod eana do d`Wangal nu um heifti röda gmocht.
Du Nochba hod da Seppbaua gsogt, wiar a den leztn Böcknzipf intn ghobd hod, Dei Weib gfoit ma scho glei bessa, wia de mei. De zwoa Weiwa san af des afi schia brennad wuan im Gsichtl, haum intan Tisch owiglocht und daun und waun vaschtoin af eahna Nochban hibleanzlt.
Du, hebt da Seppbaua wida au, wia wars den waun ma tauschatn mia Zween? Du nimmst de Mei und i de Dein.
Moast, i bin ned dabei? loßt se d`Seppbäurin hean, ah, wegn wos den ned, muaß a Untaschiad ah sei, hods Mensch gsogt, wias in Kaplan a Bussl gem hod.
Oiso, ogmocht is, da Tausch gilt! Owa-ois in Eahn! red da Seppbaua weida, d`Haund hea! aft wiad dur`n Haundschlog dö Gschicht so fest bekrefti, ois wauns umma a boa Ochsn gang. A Jeda wü vua lauta Freid de Zech zoin, owa da Wiat sogt, se soins daweu geh lossn. Waun iwa 8 Tog da Tausch nu afrecht bleibt, oft loßt as dreigeh und zoiat nu a extra Faßl. Güt scho! schrein de Zwee und danoh gehns fuat, da Hiasmoa mid da Seppbäurin und da Seppbaua mid da Hiasmoarin. Ban schtoanan Kreiz gehns vanaund, an iads Boa an aundan Weg. Nau, s`Hoamgeh is scho vü lustiga gwest, wia sinst. Oas des Aunda duat a Wengl roatzn, Gschpaß wean gmocht und es schickt se a Red af de Aundre so schee, ois wia wauns eana wea viasogt.
Na, sogt d`Seppbäurin, wia mia des woihtuad heid! Mid mein Mau bin i ollemoi so losat und kloalaut hoamgsumpad und mid Dia is so intahoidli. In aundan Tog in da Fruah, noch da "Siebma Meß" haums zaumgwoat de zwoa Weiwa.
In aundan Tog draf, is in Brötlschstettn Wochamoakt. Do keman de zwee Mauna zaum. Des mochat ma nu ois nix, sogt da Seppbau. Waun ned de Deanstleid hintarucks olleweu d`Kepf zaumsschteckan und schpöttige Mäula mochatn.
In viatn Tog kinan de zwoa Weiwa und de zwee Mauna neamma schlofn. Koas woas recht, wos d`Schuid is, mochts d`Liab oda d`Eifasucht. Wia se da Hiasmoa scho a boa Schtund vo ana Soat af de Aunda glegd hod, hed a aus Zeidlaung gean an Dischkuas aughebd. Ban Seppbaua is grod aso. Oi Augnblick, so oft se Oas umdraht, gnoazt de Bettschtod und hoh und niada wiad gseufzt, weu Koas schloffa kau. Deafatn d`Hundstog sei, sogt da Seppbaua.
So is da Freita zuwakemma. An söwign Tog af d`Nocht san d`Mauna ins Wiatshaus gaunga, afs Bier, haums gsogt, kinanas bessa schloffa.
In Saumsta in da Friah, wia se de Zwee Mauna eanane Augn ausrüwin siacht a Jeda sei rechtmaßigs Weib nebm seina. Nau, natiali hods a unbendige Freid gem. Des Widasegn is goa ned zan Bschreim, so heazli is gwen.
Jo du mei Herr. Jammat d`Seppbäurin, ''i haus neamma ausghoidn. Mia is da gwehnte Hausbrauch, so vü ogaunga.''
Und so san via Narrn wida gscheid wuan und da Wiat hod in Nutzn ghobt.
Reng (Stod)
Reng (amtl.: Regen) is d Groasstod fom Landgroas Reng z Nidabaian und ligt im Boarischn Woid am Schwoazn Reng. De Stod is nom Fluss Reng gnennd und is am 7. Dezemba 2004, a staadle dakennda Lufdkuaoat woan.
Stodgliadarung
De bolitisch Gmoa Reng hod 57 Oatstei :
S oide Stodgebiet hand Oidstod, Moizerlitz, Biagahoiz, Gruabhiagl, Riadham und St. Johann.
Gschicht
Häxdwascheinle is Reng geng End fom 11. Joohundad fo da Propstei Rinchna dabaud woan. Da Pabst Eugen III. hod am 30. März 1148 an Schutzbriaf fias Glousda Nidaoida gschriim und do drin is gstandn gwen, das de Kiach fo Reng an Stift Nidaoida kead. Reng is dano a wichdiga Grenzoat gwen. A Hoizbrugg iwan Reng, scho uma 1207 ausdengd, iseaschd in da Zeid fo 1902–1905 an da säim Schdäi, ois Ludwigsbrugg aafgschdäid woan. Ludwigsbrugg, zwengam schbadan Kine Ludwig III..
1254, Reng kead owei no za Rinchna, wiads a Glousdamoakt. 1270 hom da Abt fo Nidaoida und da Heazog Heinrich XIII. a Dauschgschäfd gmochd kod, dano is Reng a heazeglicha Moakt gwen. 1468, da Heazog Albrecht IV. sezd a Uakund aaf, mid de Moaktrecht niadare Grichtsboakeid, freiwillige Grichtsboakeit, Entscheidung iwa Bolizeisacha. Scho uma 1448 hoda Reng a Stodwappm gem kod.
Im Dreißgjarign Griag hod da Schwed 1633, 1641 und 1648, Reng eikassiad, gschrebfd, grubfd und dabrennd. 1633 hod a Marienbuidl fo am dabrenndn Beggahaisl koan Schoon dalittn kod, des is schbada no Soizburg kema gwen und hod duad za Grindung fom Woifoatsoat Maria Plain gfiad kod.
Am End fom 16. Joohundat hods Oxn und Warnmeakt gem kod. 1827 iss easchde Schuihaus am Weibeagacka baud woan. Im Joo draaf, is Reng a Munizipalgmoa gwen und 1852 hom aa d Dirndln a Schui griagd kod.
Am 16. Septemba 1877 isa Eisnbohstregg fo Deggndoaf aaf Zwiesl kema gwen. S Schuihaus am Weibeag hodma 1881 uma dridds Gschoos afgstockt. Easchd am 1. Jenna 1932 is Reng a Stod gwen.
Wia da Amerikana am 24. Aprui 1945 kemaris, hand z Reng no drei Bruckan gschbrengt und dano is no hefde kämpfd woan. 36 Heisa hand dano so guad wia hii gwen. 33 deitsche Soidatn und 17 Ziwilistn san gschdoam gwen, 79 Famäin hom era Obdach faloan kod.
De amerikanische Kroas-Milidäaregiarung hod se in da Nochbastod Zwiesl eigrichd kod, wai duad ned sofäi hii gwen is. Am 3. Julei 1945 is aaf Bäfäi fo de Amerikana aas Landratsamt no Zwiesl kema gwen, wos de Renga gscheid gschdunga hod. A hitzkebfige Debattn uman Siiz fom Landratsamt hod oogfangd, dreimoi hod d Nidaboarische Regiearung oogoadnad dass Landratsamt zrugg af Reng kimd, zlezd am 8. Aprui 1948. Owa nixis bassiad gwen, s Landratsamt is oiwai no in Zwiesl gwen. Am 17. Aprui 1948 um 3:30 Uhr in da fria, homse da Landrat Werner Haas und 49 Maana, aaf Zwiesl aafgmochd und hom duad s Landratsamt gschdoin, aaf zea Lastwong glon und af Reng ausse kudschiad. Duad hans dano mid Muse und weiß-blaua Beflaggung gfeiad woan.
Eigmoandunga
1917 is s Doaf Heilig-Geist mid uma 110 Eiwona, za Reng dazua kema gwen. Am 1. Aprui 1962 homs aa de Gmoa Bärndoaf in Reng eigmoand kod, dano is d Eiwonazoi af 6500 oogschdiing gwen. Am 1. Aprui 1964 hand Neigahäh, Riadham, Wiashof und Huawahof gfoigd, de oisamd za Gmoa Rinchnamind kead kod hom. Am 1. Julei 1964 is de Gmoa Weißnstoa mid 1.260 ha Land und 584 Eiwona dazua kema. Zweng da Gmoagebiadsrefoam hand am 1. Jenna 1972 de Gmoa Obaneimoas mid 505 Eiwona und 1,241 ha Gmoafläch und am 1. Mai 1978 de Gmoa Rinchnamind mid 1.181 ha und 939 Eiwona sowia de Gmoa March mid 1.038 ha und 743 Eiwona gfoigd.
Eiwona iwad Joo
Anno 1280 hod Reng za. 200 Eiwona. Bis zan End fom 19. Joohundad hod se des grod gring vaendad kod. 1828 hans aa grod amoi 1.196 und im Joo 1904 2.366 Leid gwen. Easchd im 20. Joahundad sans dano meara woan, 1974 han scho 9.029 Eiwona regischdriad gwen. Da Zuawox kimd foa oim fo Eigmoandunga, da Oosiidlung fo Hoamadvodriimne und aa da Ausbau fo da Industrie. Angebotsfäifoit und Attraktivität losst de Beväikarungszoin steing, 2005 hod Reng 12.553 Eiwona. Dano san de Eiwonazoin a bissal zruck ganga gwen, wega (z. B. Gebuatnrückgang), es hod se owa bei 12000 eipendld.
Wappm
A weiße Lilie und driwa an Rengboong inan blaun Fäid im Schäid  (Text fo da Oaginoiuakund fo 1448). S Wappm hod da Heazog Albrecht III. da domoign Moaktgmoa 1448 valien kod. D Stodfoamna san Roud, Gäib, Blau. Da Rengboong städ fian Oatsnam, de Lilie is s Oatszeichn, wos ma af Siegln fom 17. Joahundat seng ko.
Stodpatnaschoftn
Reng hod foigande Patnaschoftn, mid da hessischn Stod Eschwege seit 1997, mid da borischn Stod Roth und mim franzesischn Mirebeau.
Narrisches Baa
Des Narrische Baa (dt.Narrisches Bein) is a bsundas empfindliche Stöö am Ööbogn. Waunn ma si do aa nua gaunz leicht auhaut, tuat des sakrisch weh, wegn dem haaßt des aso.
Da Nervus ulnaris
Beim Ööbogn rennt a bestimmta Neav, da „Ellennerv“ (lat.Nervus ulnaris), a Stickl in aana Rinnan direkt am Knochn, glei unta da Haut. Wegn dem kau ma in Neav gaunz leicht mid de Finga g'spian und waunn ma draufdruggt, hod ma a brennaz Gfüh in da Haund. Daunn is kloa, waunn ma do a Stessa kriagt oda goa drauffoid, geht an leicht an Achtal in de Hosn, so weh tuat des. In Wean sogt ma Narrisches Baa dazu, oba es gibt a aundare Naman dafia, wia „Musikantenknochen“, „Musikknochen“, „Musikerknochen“ oda „Mäuschen“. Gibt aa den Ausdruck "tamisches Aderle".
Wauns an fest aufprackt und dea Neav a richtige Lättn kriagt, meakt ma (waunn da easchte Schmeaz nochlosst), doss ma ka Gfüü im klaan Finga und aun da äussan Seitn vom Ringfinga meah hod. Is gaunz schlimm, kaunn ma aa den Oam nimma gscheid bewegn, und de Endgelenk von de zwaa Finga kraumpfz zsamm und ma kaunns nua schwaa streckn. Sowos haaßt ma fochmännisch „Klauenhand“.
De Diagnosn
Waunn ma aan Neurologn de Gschicht dazööht, kennt a si meist eh glei aus. Trotzdem wiad a ootscheckn, ob da Neav eansthoft Meier is und ma wos mochn muaß.
Wos kaunn ma mochn ?
Ma muaß dem Marodn eaklean, doss a wengl bessa aufbaassn muaß und ned ollawäu den Ööbogn am Fenstarahman vom Auto oda woaundas ostitzt. Und ma muaß probian, doss ma in Neav mid an Poista odaraana Schienan entlostn tuat.
De Soch steht guat, doss ma de Sterung behebt, oba, es is a zaache Gschicht und kaunn a gaunze Wäu dauan, bis wiaklich oles wieda dulli is.
Wilsons & Co (Sharrow)
Wilsons & Co (Sharrow) is a fiahrenda Herstella vo Schmei mit Sitz in Sheffield, England.
Wilsons & Co (Sharrow) produziat a ois fir de Firma "Fribourg & Treyer", de wo aa zua Wilson Gruppn gheat. De bekannte Firma McChrystal's aus Leicester beziagt seine Hoibfertigwoan vo Wilsons und aromatisiat nua no.
Elizabeth T. Spira
D'Elizabeth Toni Spira (auf d'Wöd kema am 24tn Dezemba 1942 in Glasgow; gstoam in da Nocht aufn 9. Meaz 2019 ) woa a östareichische Feanseh-Journalistin und Fümemocharin, de foa oim duach ihre legendean Dokus „Alltagsgeschichten“ beriamt is.
Christian Kreß
Da Christian Kreß (aa Christian Kress gschriem; * 2. Jenna 1971 z Sonthofa; † 22. Juli 2016 ) woar a boarischa Schauspuia und Regisseur.
Interstate 85
De Interstate 85 (kuaz: I-85) is a Interstate Highway im Sidostn vo da USA. Se fongd on da Interstate 65 in Montgomery o und endd on da Interstate 95 in Petersburg.
Zuakunftsaussichtn
Es is pland, de I-85 in westlicha Richtung bis zua I-20 ba Cuba im Bundesstoot Alabama z valängan. Da Valaff vo da valängadn Interstate soi se om Valaff van U.S. Highway 80 orientian.
Elizabeth T. Spira
Lem
De Spira woa duach und duach a Weanarin, owa wai iare Ötan Judn woan, de foa de Nazi aus Östareich noch Schottlaund gflicht san, iss in Glasgow auf d'Wöd kema. Desweng schreibt si ia Foanaum offiziö a mid am Z, wia im Englischn. Ia Fota woa da Weana Schriftschdöla Leopold Spira und ia Muada de Eva Spira, geb. Zerner. Noch'n Kriag is de Famülie schau im 1946a Joa zruk noch Wean iwasidlt, wo de Elizabeth in'd Voiksschui und ins Gymnasium gaunga is. Danoch woits Journalisdin wean und hod Publizistik schdudiad.
Christian Kreß
Lem
Sei Schauspuiausbuidung hod da Christian Kreß ban Georg Büttel gmocht, an Sprechuntaricht hod ea bei da Angela Hundsdorfer kriagt.
1993 bis 1999 hod da Kreß ban Chiemgaua Volkstheata bei zoireiche Feansehafzeichnungan in Haptroin oda ois Regisseur midgwiakt. Danem woar ea 1994 bis 2012 Ensemblemitglied on da Iberl Bühne Solln.
Elizabeth T. Spira
Lem
Im 1997a Joa hods zusätzli zu de Alltagsgeschichtn a neichs Sendungsformat fian ORF konzipiert, de „Liebesgschichten und Heiratssachen“. Fum Stil hea ähnlich, geds in deara Sendung drum, das si Leit mödn, de an neichn Partner suachn. De schdön si söwa foa und wea intressiad is, kaun daunn ans Feanseng schreim und Kontakt aufnehma. Mit deara Sendung iss a mea duach gauns Östareich groast und hod ned nur Leit in Wean und Umgebung gfümt, wias bai de Alltagsgeschichten mea da Foi woa. De Liebesgschichten san sogoa aussahoib fu Östareich populea woan und san unta aundam auf ARTE grend.
Christian Kreß
Lem
In da Episodn 24 vo da Feansehserie Da Bulle vo Däiz, Treibjagd, hod da Christian Kreß zammad mid sein ejdan Bruada Tom a Haptroin gspuid.
Elizabeth T. Spira
Lem
In lezda Zeid iss a weng ruag woan um de Spira. Iare legendean Sendungen, wia de „Alltagsgeschichten“ fu da Donauinsel, fum Brunnenmoakt, im Bad, baim Hairichn, am Würschtelstand, im Waschsalon, in Favoriten oda in Kaisermühlen, schdaummen olle nu aus de 80ga und 90ga-Joa. In da Zwischnzeid hod de Spira an Haufn Brais griagt, unta aundam in Österreichischen Staatspreis für Kulturpublizistik, de Goldene Romy und in Nestroy-Ring. Berühmt is a ia Auftritt in da Nette Leit Show mim Phettberg, wo amoi si de Interviewte woa. 2010 hods noch lengara Pause wieda a Staffel, mitlerweile de 14te, fu de Liebesgschichten drad.
Dasing
Dasing is a Gmoa im schwäbischn Landkroas Aichach-Friedberg und Sitz vo da Vawoitungsgmoaschoft Dasing.
Geografie
Dasing liegt in da Planungsregion Augschburg.
Christian Kreß
Lem
Ob 2011 bis zu sein Tod woar da Kreß Ensemblemitglied van Tegernseea Volkstheata.
Dasing
Geografie
Dasing hod 19 Ortstei :
Es existian foignde Gemarkunga: Dasing, Laimering, Rieden, Taiting, Wessiszell, Ziegelbach, Tattenhausen.
Eihgmoanunga
Am 1. Jenna 1972 san de bis dohi sejbstständign Gmoana Rieden und Wessiszell eihgliedat worn. Laimering und Taiting san am 1. Juli 1972 gfoigt. Am 1. Jenna 1974 is a kloans Gebiet vo da auflestn Gmoa Harthausen mid domois etwa 20 Eihwohna dazua kumma. Am 1. Juli 1976 is a Tei vo da aufglestn Gmoa Burgadelzhausen gfoigt. Schliaßli san am 1. Mai 1978 uma 30 Eihwohna vo da aufglestn Gmoa Stätzling und 15 Eihwohna vo da Nochboagmoa Obergriesbach aufgnumma worn.
Häuptling Abendwind
Häuptling Abendwind oder Das gräuliche Festmahl is an indianische Faschings­burleske in an Akt vom Johann Nestroy, de wo aa ois Oparett'n bezeichn't wiad. Se is aum 1. Februar 1862 im Treumann-Theater in Wean zum eascht'n Moi aufg'füaht wua'n.
Woodland Hills, Los Angeles
Woodland Hills is a Stodtei vo Los Angeles im US-Bundesstoot Kalifornien.
Häuptling Abendwind
Weaksg'schicht'
Da Häuptling Abendwind woa des letzte Stückl, des wås da Nestroy füa de Bühne g'schrieb'n håt. Ois Vualåg is von eahm da Anakta Vent du Soir ou L’horrible festin, Operette à Spectacle en un acte (Abendwind oder Das gräuliche Festmahl) vom Jacques Offenbach, mit'n Libretto vom Philippe Gille und vom Léon Battu, vawendt wua'n. De Oparett'n is aum 16. Mai 1857 im Parisa Théâtre des Bouffes-Parisiens zum eascht'n Moi aufg'füaht wua'n und woa bei an Gåstg'spüi von da Offenbach-Trupp'n in Wean aum 22. Juni und aum 6. Juli 1861 im Treumann-Theater zum sehg'n.
Woodland Hills, Los Angeles
Woodland Hills liegd im Sidwestn van San Fernando Valley und grenzd: im Westn on Calabasas, im Ostn on Tarzana, im Noadn on West Hills, Canoga Park und Winnetka sowia Topanga im Sidn. Duach'n Stodtei valaffd vo Ost noch West: da Highway 101 und da Ventura Boulevard. In Woodland Hills lem 61.092 Eihwohna, vo dena 74,8 % Weiße, 3,4 % Afroamerikana, 7,2 % Hispanics/Latinos und 5,9 % Asiatische Amerikana san sowi 6,8 %, de vo zwoa oda meah Ethnien obstomma.
De häxde je im Los Angeles County gmessne Temperatua hod 48 °C (119 °F) drong und is 2006 om Los Angeles Pierce College in Woodland Hills afzeichnd worn.
Häuptling Abendwind
Weaksg'schicht'
Da Theatazedl vom Nestroy sein Weak håt den Vameak „frei nach dem Französischen“ g'håbt. Da Nestroy is da Vualåg Szene füa Szene g'foigt, aa in Offenbach seine Melodien håt a füa seine Couplets und füa de Grupp'nszenan beibehoit'n. Deshoib wiad des Stückl aa hin und wieda ois „Oparett'n“ bezeichn't.
Üwa de Entstehungsg'schicht is wenich bekaunnt, in an Briaf aunan Karl Treumann vom August 1861 håt da Nestroy g'schrieb'n: „Mittlerweile beginne ich schon mit der Bearbeitung des ‚Vent du soir‘.“ Zensuarakt'n gibt's vom 4. Novemba 1861, sowia vom 2. Februar 1862.
De Charakta von de Figua'n san von eahm eb'nfois fåst unvaändert üwanumma wua'n, mit Ausnauhm von da'r Atala, wo de üwatriawane Komik in da'r Oat von dera Natuafoascharin Lady Gurli aus'n Achim von Arnim seina Die Ehenschmiede a bissl wenicha krass woa. Da Geg'nsåtz zwischen de zwaa Häuptling' Abendwind und Biberhahn (im Origenäu Vent du Soir und Lapin Courageux ) is dafüa stäaka betaunt wua'n. De oidmodische Eleganz von da Språch vom Origenäu håt da Nestroy wia'r imma bei seine Beoawatungan von französesche Vualåg'n ausdrucksvolla, weanarisch-typischa, vua'r oi'n owa'r ironischa g'måcht. De satirisch'n Auspüilungan auf's Zeitgenössische san gaunz allani sei Idee, se kumman im Libretto von da'r Oparett'n net vua.
Da Nestroy håt den Abendwind, da Alois Grois den Biberhahn und da Karl Treumann den Artur g'spüit. Nåch an no vuahaundanan Theatazedl san nua'r aun an anzich'n Åb'nd (aum 4. Februar 1862) sowoi da Häuptling Abendwind ois aa de Nestroy-Poss'n Umsonst! z'saumman im Treumann-Theater aufg'füaht wua'n. Des Stückl dazwisch'n woa des Singg'spüi Hochzeit bei Laternenschein vom Karl Treumann, mit Melodien vom Jacques Offenbach.
Des Stückl is aum 2., 3., 4. und 7. Februar 1862 noamoi g'spüit wua'n, daunn woa's damit aus und des Weak is völlich in Vagess'nheit g'råt'n. Eascht da Literatuahistorika Karl Glossy håt's nåch 50 Joahr wiedarum eawähnt, und zwoa'r aum 26. Mai 1912 in da Neuen Freien Presse. Aum 22. Februar 1914 håt a mit an groß'n Eafoig Häuptling Abendwind bei ana Nåchmittågsauffüahrung im Presseclub Concordia vuag'stüit; de beliabte Schauspülarin Mizzi Zwerenz håt de Atala g'spüit.
Des Origenäumanuskript vom Nestroy mit Vuazensuar-Aumeakungan is in da Handschriftensammlung der Wienbibliothek im Rathaus vuahaund'n; aniche Notiz'n zum Weak stehngan auf an Umschlågbog'n von Zeitvertreib.
Zeidungskritik
Da Schauspüla Nestroy is von Publekum zwoa g'feiat, des Stückl von da Kritik owa'r unfreindlich aufg'numma wua'n, da satirische Gehoit is fåst imma uneawähnt blieb'n, ma håt eahm off'nboa net bastaund'n.
Der Wanderer vom 2. Februar 1862 (Nr. 27, Morgenblatt) håt a schoafe Kritik vafåsst: In da Theatazeidung Zwischenakt vom söib'n Taåg (Nr. 33) is de geringe Wiakung gråd auf de unzulänglichen Sing-Stimman von de im Wanderer g'lobt'n Schauspüla z'ruckg'füaht wua'n: Freindlicha håt daunn eb'nfois aun dem Tåg de Constitutionelle Oesterreichische Zeitung g'schrieb'n: De Vorstadt-Zeitung (2. Februar, 8. Jg., Nr. 32) håt festg'stöit, aa in Nestroy warat's net g'lungan, aus dera schwåch'n Vualåg wås bessa's aussa zum hoi'n. Der Humorist vom Moritz Gottlieb Saphir håt aum 8. Februar (Nr. 6) gÄschrieb'n, de Haundlung warat vüi zu simp'l und deshoib nua zua'r an succes d'estime (= Erfolg der Wertschätzung [füa'n Nestroy]) wua'n.
Spätare Fåchkritik
Da Franz H. Mautner vameakt, dass da Nestroy unta'n Deckmaunt'l von ana'r Indianischen Faschings-Burleske den eahm vahåsst'n, imma meah und meah wåchsat'n Nateaunälismus, de laungåtmich'n Konfarenz'n von de letzt'n zwöif Joahr in seina Zeit und den heichlarisch'n Stoiz auf de Zivilesateaun in dem Weak satirisch präsentia'n tättat. In François-René de Chateaubriand (1768–1848) sei Natuakind Atala in Nestroy seina parodistisch'n Spiaglung warat dabei a rein dekorative Zuagåb. Da „gemütliche“ Spießbüaga Gundlhuber aus Eine Wohnung ist zu vermiethen in der Stadt wiad jetzt'n in da G'stoit vom hintafotzich'n Mensch'nfressar Abendwind neualich präsentiat, des Palawa von de zwaa Häuptling' karikiat den vabindlich'n Dischkuas von de Diplomat'n-Tischg'spräch'. Scho nåch fünf Vuastöllungan is des Stückl ohg'setzt wua'n, weu's Publekum de Satire entweda net vastaund'n hättat, oda den schwoaz'n Hamua, den da Dichta scho bei Höllenangst vawend't håt, unguat g'fund'n håt.
Da Helmut Ahrens stöit fest, dass da Nestroy des Stückl zwoa'r ois Beoawatung ausgeb'n håt, es warat owa'r a gaunz eig'nständich's Weak wua'n. Ea hättat si zwoa'r eng aun de Text' und de Melodien vo n da Vualåg g'hoit'n, trotzdem warat sei Haundschrift in de Dialog' sichtboa. Aa dem Kolonealesateaunsstreb'n hätt' a – vua'r oi'n mit an Blick auf Fraunkreich – a schoafe Åblehnung zagt, obwoi oda gråd weu daumois aa in Östarreich Stimman laut g'wua'n san, eb'nfois exotische Gegend'n zum erowan. Da Witz, da Hintasinn warat leida nua von gaunz weniche vastaund'n wua'n, weu dass de Parab'l von de Mensch'nfressa eigentlich auf de Europäa g'münzt is, geht in da Hetz von da Komödi aun dem Åb'nd unta. Zwoa werat da Nestroy ois Schauspüla bejuwöt, de tiafare Bedeitung is owa net vastaund'n wua'n, waunn a'r pis Abendwind doppedeitich foamuliat håt: Da Rio Preisner lobt in Nestroy sei gelungane Vachleiarung vom Politisch'n, weu des Stückl warat in Woahrheit
Da Otto Basil präzesiat des no meahra, weul a feststöit, des Weak warat
Istanbul
Istanbul is de greaßte Stod vo da Tiakei und oane vo de ejtastn Städt, de wos heid no gibt. Friaa wors untam Nama "Byzanz" und "Konstantinopel" bekannt.
Eadkunde
Istanbul liegt auf beide Seitn vom Bosporus, des is a Meerenge, de as Middlmeea midm Schwoarzn Meer vabindt und Eiropa vo Asien trennt. De Stod liegt oiso auf zwoa Kontinent.
De zwoa Teile auf de vaschiedan Kontinent wern neba Fährschiff vo zwoa Hängebruckn vabundn. Auf dem Panorama-Photo unt sigt ma rechts de Bosporus-Bruckn (Boğaz Köprüsü), dahinta ligt de neiere Fatih-Sultan-Mehmet-Bruckn (Fatih Sultan Mehmet Köprüsü).
Hagia Sophia (Ayasofya)
De Hagia Sophia is 537 ois a orthodoxe Kirch baut worn. As werd zua de siebn Wöidwunda vom Middloita zejd. Fia guad 1000 Joar wars de mid Obstand greaßte Kirch auf da Wöid. As Hauptschiff hod eppaa de Flächn vo om Fuaßboi-Fejd, de Kuppl driwa is 56 Meta houch. Mit da Eaobarung vo Istanbul 1453 duach de Osmanen is zua na Moschee umbaud worn. Auf Oregung vom Kemal Atatürk, am Stootsgrinda vo da moderna Tiakei, wor de Hagia Sophia vo 1934 bis 2020 a Museum, des wos neama religiäs gnutzt wurn is. Owa da derzeitige tiakische Stootspresident Recep Tayyip Erdogan hod de Hagia Sophia 2020 wieda in a Moschee umgwondelt. De Wiedaumwondlung in a Moschee wor a Wunsch vo de Islamisten seit de 30er Joah, und da Erdogan hod in de leztn zehn Joah immer wieder gseit, daßa de Hagia Sophia wieda gern zur Moschee mochad - 2020 wor's donn so weit.
Von Taksim zum Galata-Turm
Taksim is oana vo de zentrain Platzln in Istanbul, kunt ma mim Stachus in Minga vagleicha. Vo do weg gehd a Einkaufsstraß zum Galata-Turm. Friara war de Gengd a Auslända-Viadl, voa oim italenische Händla hom do ihre Gschaftln ghobt. Desweng gibts do aa a katholische Kirch, Sankt Anton. Da Taksim-Platz sejm werd neba de Hochhaisa vo na orthodoxn Kirch, Hagia Triade prägt.
Ortaköy
Des is a Viadl, des sie ois Zui fia Touristn wia fia Einheimische recht beliabt is. As gibt an Haufa Restaurants und Bars rund um de Moschee und ma hod an scheena Blick aufn Bosporus und aufd Bruckn.
Bugatti
Bugatti wor a franzesischa Luxusautomobilheahtella mit Sitz in Molsheim im Elsass. Elsass hod friaha zu Deitschland keat und eascht noch dem Easchtn Wödkriag zu Frankreich. De Firma is 1909 von Ettore Bugatti gründt woan und is bis 1963 glaffa.
Bugatti is ane vu de berühmtestn Automarkn überhaupt und is eindeutig de exklusivste franzesische Automarke. Da ursprüngliche Bugatti-Betrieb is oba noch dem Zwoatn Wödkriag untagaunga, des hod Bugatti ober ned o gschreckt de Marke erstand glei zum zwoatn Moi wieda neich auf. Des neichaste Auto is da Veyron 16.4 (damit moanans 16 Zylinda und 4 Tuaboloda), außadem hod des Auto a nu 1001 PS.
Schwansee
Im 19. Joarhundat is da Schwansee mit dena Moor, Feichtwiesn und Koikmogarasn vo da Umgebung in a Parklandschaft eibezogn worn, de wo zan Schloss Hohenschwangau gheat hod. Dea Schwanseepark is im Auftrag vom de Wittelsbocha nochm Plan vom Peter Joseph Lenné oglegt worn, is heit owa stoark zuagwoxn.
1. Briaf vom Johannes
Da '''1. Briaf vom Johannes oda 1. Johannesbriaf''' is a Teil vom Neia Testament in da Bibel, da wohrscheinlich gegn Ende vom 1. Jahrhundat n. Kr. gschriem worn is. Da Vafassa vo diesm Briaf wird mit'm Vafassa vom Johannesevangelium identifiziat, und beide Werke san si aa stilistisch recht ähnlich. Da Briaf behandlt untaschiedliche Themen und mahnt u. a. aa zum Festhoitn am wohrn Glaubn und zur Bruadaliebe in da Gmeinde.
407
Des is a Iwablick iwas Joar 407.
Nesseby
Nesseby (samisch: Unjárga, finnisch: Uuniemi) is a Kommune in da norwegischn Provinz (Fylke) Finnmark.
De Bewohna vatein se meistnteis af kloane Siedlunga entlong vo da Gstod van Fjord. Vawoitungssiez is da Ort Varangerbotn. De meistn Eihwohna zehjn zan Voik vo de Samen. De in Nesseby gsprochne Variante vo iahra Sproch stejd on eingna Dialekt doa.
Do Rentierheadn de Landenge seit'm End vo da Eiszeid reglmeßig duachwondad hom, hod de Gengd scho früh Jaga ozong, wovo zoihreiche archeologische Funde zoang.
Woppn
Bschreibung: In Roud a frichtedrongda goidna Moosbeernpflanznastängl mid zwoa goidne Bledda.
Mannschaftssport
Im Mannschoftssport is as Zamspui un a guade Taktik wichdig. D'Monschoftn san meistns in Ligen drinad, un do wern nachand Mostaschoftn ausdrogn.
Nachand gibts a no Sportarten, de eha so a Einzelsportarten san, aber da is oft a a so, dass a Mannschaft im Team afdren wird odas hoid a Doppelspiel als Variantn gibt, in dene zwoa Spiela gega zwoa andare im Team afdren. Bekannte Beispui dafua san Tennis, Badminton und Tischfuaßboi; Beispui für Mannschaften ohne Doppel san Schach und Skat.
Apeiron
Apeiron is a philosophischa Begriff aus da vorsokratischn Philosophie im oidn Griachaland und moant in Urstoff, as Unendliche, as ewge Urprinzip vo da Wejd (de archè).
Apeiron is da Keanbegriff vo da Kosmologie, de wo da vorsokratische Philosoph Anaximander entwicklt hod. Oana vo de easchtn iwaliefadn Sätz in da eiropäischn Philosophiegschicht vom Anaximander hoasst (noch Diels und Kranz): "Ofang und Ursprung vo de Sachan, wo han, is es apeiron (as Unendliche, Grenznlose). Do, wos Wern vo de Sachan, wo han, herkimp, in des Oane vagengas aa wieda noch eanara Schuidigkeit. Weis fiaranand grechte Strof und Buaß zoin fia des, wos Unrecht do ham, im Laff vo da Zeit."
Dörrmorsbach (Morsbach)
Da Dörrmorsbach is a rechta Zuafluss vom Morsbach im Landkroas Aschaffenburg im bayerischn Spessart.
Valauf
Da Dörrmorsbach entspringt in Dörrmorsbach aus meahran Quejn. Er fliaßt in neadliche Richtung und mindt an de Spoatplätz sidwestli vo Straßbessenbach in an Morsbach.
Surry County
Surry County hoaßn foigende Countys in da USA:
Egilwart
Egilwart woar vo 802 bis 809 Bischof in Wiazburg.
In da kuazn Omtszeid vo Egilwart und vo seim Voagänga Liutrit hom de beidn Bischöf an de slawische Missionierungstätigkeit vo Berowelf ognknipft. Fia de Main- und Rednitzwenden san Kiachn eabaut worn.
Schenkungstätigkeitn ans Kloster Fulda hom de wiatschoftliche Loge vom Wiazburga Bistum strapaziat. De Privilegien, de Karl der Große am Kloster Neustadt am Main zuteiwern hom lossn, hom zu oana greßan Autonomie vom Klosta und ona Herauslesung ausm Diözesanvaband gfiaht.
Scholem Alejchem
Da Scholem Rabinowitsch (* 2. Meaz 1859 in Perejaslaw bei Kiew; † 13. Mai 1916 in New York), bekaunt untam Pseudonym Scholem Alejchem (hebräisch und jiddisch שלום־עליכם; russisch/ukrainisch Шолом-Алейхем; aundare Schreibweisn: Sholom Aleichem, Scholem Aleikhem, Shalom Aleichem usw.), woa ana vo de grässtn jiddischsprochign Schriftstöla. Ea wiad aa da jidische Mark Twain gnennt.
Des Musical Fiddler on the Roof (Anatevka), basiat auf de Gschichtn vom Tevye (Tewje), dem Müchmaun, vom Scholem Alejchem und is scho iwaroi in da Wöd aufgfiat wuan. Es hod aa des jidische Lem in Osteiropa wödweit bekaunt gmocht.
Da Scholem Alejchem hod am Aufaung nua Russisch und Hebräisch gschriem, eascht ob 1883 aa Jiddisch. Des woa domois de Schproch, de wos jeda Jud in Osteiropa kena hod und es woa aa de Literatuasproch vo de Judn.
Brückler
Da Brückler is a Bergspitzn auf in de Glarner Alpen, oan Kilometa vo da Grenz zum Kanton Schwyz und dem Chöpfenberg entfeant. De Bergspitzn befindt se aufm Grat, der bis 2011 de Gmoagrenz zwischn Niederurnen und Oberurnen buidt hod. Da Brückler und da Wageten wern vom Niederurnertal im Nordn und vom Oberurnertal im Sidn flankiat.
Egidi
Egidi is a Urtschoft und a Katastralgmoa in da Gmoa Murau im Bezirk Murau in Steiermark.
Siedlungsentwicklung
Zum Johreswexl 1979/1980 woarn in da Katastralgmoa Egidi zsammgrechnt 149 Bauflächn mit 66.153 m² und 58 Gärten auf 28.045 m², 1989/1990 woarn´s 148 Bauflächn. 1999/2000 woar die Aunzohl der Bauflächn auf 572 angewachsen und 2009/2010 bestanden 324 Gebäude auf 577 Bauflächn.
Bodnnutzung
De Katastralgmoa ist laundwirtschoftli prägt. 479 Hektar sand zum Johreswexl 1979/1980 laundwirtschoftli gnutzt gwesn und 606 Hektar woarn forstwirtschaftli gefiahrte Woidflächn. 1999/2000 is auf 379 Hektar Laundwirtschaft betriebn wordn und 665 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 304 Hektar ois laundwiatschoftliche Flächn gnutzt und Foastwirtschoft is auf 650 Hektar betriebn woarn. De duachschnittliche Bodenklimazahl vo Egidi is 21,9 (zum Staound 2010).
Elfin
Elfin Cars Pty Ldt. is a australischa Spuatwognheastölla. 1957 is de Fiama vu Garrie Cooper, an erfoigreichn Championship-Foahra, grünt woan. 1998 haum de Gschäftsmauna Bill Hemming und Nick Kovatch Elfin zaumkaft.
Elfin Sports Cars hod 29 Meisterschoftn und Haupttitl eischliaßlich zwoa Moastaschoftn, fünf australische Sport-Auto-Moastoschoftn, vier australische turistische Trophäen und drei Formel-Ford-Titl, den Singapur-Grand-Prix (1968) und zwamoi den malayischen Grand Prix ham ghoid.
Produkte
De oanzign zwa Autos dest kafa kaunst san da MS8 Clubman und da MS8 Streamliner.
Bomoas
Bomoas (amtle: Bodenmais) isa Moakt im nidaboarischn Landkroas Reng und a Heilklimadischa Kuaoat. Kenna mouma sei Beagweak und an Sejwabeag.
Log
Bomoas is duif im Boarischn Woid, siidwesdle am Fuas fom Groussn Arba, am hejxdn Beag z Bayern aussahoi fo de Oipm.
Gmoagliedarung
De bolitische Gmoa Bomoas hod 19 amtli gnennte Oatstei:
Gschicht
Im Urbar fo de boarischn Heazeg gfind se umara 1300, da easchde uakundliche Schriib iwa Bomoas, wou fom „Item das Goldwerch ze Pabenmaiz“, dazäid wiad. In da Midd voum 15. Joohundat homs in de Gruam z Bomoas, („des Allmächtigen Gottes Gabe“ gnennd), no Säiwa grom kod. 1485 hod Bomoas fom boarischn Heazog Albrecht IV. a bsondas Briwileg griagd und schbada, uma 1522 is da Oat za „voikomma gfreitn Beagstod“ woan.
Scho 1542 hodma koa Säiwa nimma gfundn kod und is dano aaf Vitriol umgschdiing. Vitriol isa Oxidazionszeigl wos in suifidischn Eazbeagweagl fiakimd. Des hodma domois zan Fäam fo Stoff fawend kod. 1580 is Bomoas Hofmark woan, s Rechd fo da freia Beagstod homs aafgem miassn. S Vitriol hodse uma 1760 kaam no fokaffa lossn. Zweng an naim Fofaan Poliaroud zmocha, wos zan Schleifa und Polian fo Glasln und Spiagl vawend woan is, hodma Bomoas in da Zeid fo 1870-1914 in da ganzn Wäid kennd kod. Owa boid hod ma des Zeigl kämisch mocha kinna und fia Bomoas hod ses dano nima rendiad. Am 27. Mai 1962 iss damid goa gwen.
1945 homs Bomoas zan Lufdkuaoat gmochd und 1958 iss Moakt woan. 1962 hod ma oogfangt a khaizds Freibad zum ban, 1967 isa Kuahaus baud und 1972 iss Hallnbad in Betriab ganga. 1989 foigd a nais Rathaus mid Kuavawoitung, a Diafgarasch und a Kuapark. Zlezt im Dezemba 1992, griagt Bomoas des Prädikat „Heilklimadischa Kuaoat“.
Wiesenhöf
Wiesenhöf is a Urtschoft und a Katastralgmoa in da Gmoa Pinggau im Bezirk Hartberg-Fürstenfeld in Steiermark.
Siedlungsentwicklung
Zum Johreswexl 1979/1980 woarn in da Katastralgmoa Wiesenhöf zsammgrechnt 131 Bauflächn mit 51.617 m² und 116 Gärten auf 149.189 m², 1989/1990 woarn´s 234 Bauflächn. 1999/2000 woar die Aunzohl der Bauflächn auf 460 angewachsen und 2009/2010 bestanden 284 Gebäude auf 529 Bauflächn.
Bodnnutzung
De Katastralgmoa ist laundwirtschoftli prägt. 449 Hektar sand zum Johreswexl 1979/1980 laundwirtschoftli gnutzt gwesn und 383 Hektar woarn forstwirtschaftli gefiahrte Woidflächn. 1999/2000 is auf 440 Hektar Laundwirtschaft betriebn wordn und 394 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 408 Hektar ois laundwiatschoftliche Flächn gnutzt und Foastwirtschoft is auf 403 Hektar betriebn woarn. De duachschnittliche Bodenklimazahl vo Wiesenhöf is 27,9 (zum Staound 2010).
Friedrich von Stolberg
Friedrich von Stolberg († 1314) woar 1313 und 1314 Gengbischof im Bistum Würzburg.
Friedrich hod ausm weitvazweigtn Gschlecht dea vo Stolberg obgstommt. Da Domherr is offnboa nochträgli noch da Woih vo Gottfried III. von Hohenlohe vo oana Mindaheit zum Bischof gwäjt und vo Ludwig dem Baiern favorisiat worn. Er is an da Kurie vastorm. Eascht 1317 hom se olle Partein auf Gottfried III. geeinigt.
Interstate 185
right|120px|Interstate 185 In de USA gibts meahrane Interstate Highways mit da Numma 185. Dobei hondlts se um Ortsumgehunga und Entlostungsstreckn fian Interstate Highway 85. Dreistejige Numman bezeichna Autobohring und Zuabringa zu wichtigan oa- und zwoastejign Interstate Highways, se wern oft in mehran Bundesstootn gleichzeidig fia untaschiedliche Streckn vagem:
408
Des is a Iwablick iwas Joar 408.
Canyon County, Idaho
Canyon County is a Beziak im Bundesstoot Idaho in da USA. Da Beziak hod 188.923 Eihwohna. Da Sitz vo da Vawoitung is Caldwell.
Da Beziak hod a Fläche vo 1.563 Quadratkilometa, dovo san 36 Quadratkilometa Wossafläche.
Dorf (Jachenau)
Dorf is a Ortstei vo da Gmoa Jachenau im obabayerischn Landkroas Bad Däiz-Woifradshausn. Da Ortstei Dorf is da Siez vo da Gmoavawoitung.
Westfield
Westfield Sportscars Ltd. is a britischa Spuatwognheastölla. Seit 1983 wern in Kingwinford (UK) Spuatwogn uf Basis vu Lotus-Modellen, insbsundre des Lotus 7 heagestöd. Bei de neicheren Modö kemman a Mazda-Sochan zum Einsotz.
1982 hod da Ingenieur Chris Smith damit augfaungt historische Spuatwogn nochzbauen. Im Joa 1983 hod ea hoid des Unternehmen Westfield Sportscars Ltd. ins Lebn gruafa.
Seit da Grindung san iba 8500 Autos vakaft woan, pro Joa wean ziaka 400 Spuatwogn in Haundoawad gfertigt. Jetzt grod haums foigende Modelle im Aungebot: 1600, SPORT 1600, SPORT 2000, SPORT 2000 S, XI, XTR 2, XTR 4, SEIGHT und MEGABUSA.
Rennstoi
Rennstoi (dt.: Rennstall) stähd fia oaganisatorische Eihheitn, de im Spoat zamm on Rennen teinehma.
Da Begriff stommd uaspringli aus'm Ressarennspoat. Duat bstähd a Rennstoi unta ondam aus Bsitza, Traina, Jockey, Ressapflega, Ressa und Stäj in da Näh vo dana Ressarennboh.
Ea wead heit aa im Motoaspoat vawendd, wo ea Bsietza, Rennleita, Renningenieur, Rennmechanika, Foahra und Foahzeig umfossd.
Ba Radlspoatteams stähda insbsondare fia Bsietza, Managa, Spoatliche Leita, Fahrer, Soigneure und Mechanika.
Billum Sogn
Billum Sogn is a Kiachspuisgmoa (dänisch: Sogn) im sidlichn Dänemark. Bis 1970 hod se zua Harde Vester Horne Herred im domoling Ribe Amt ghead, donoch zua Varde Kommune im eaweitadn Ribe Amt, de im Zug vo da Kommunoireform zum 1. Jenna 2007 in da „neien“ Varde Kommune in da Region Syddanmark afgonga is.
Im Kiachspui lem Eihwohna, dovo  im Kiachdoaf Billum (Stond:). Im Kiachspui liegd de Kiach „Billum Kirke“.
Nochboagmoana san: im Westn Aal Sogn und im Ostn Janderup Sogn, feana in da sidestli benochboadn Esbjerg Kommune Hostrup Sogn.